Na osnovi Odluke o objavi Natječaja za provođenje zdravstvene zaštite i specifične zdravstvene zaštite iz obveznog zdravstvenog osiguranja za potrebe popune Mreže javne zdravstvene službe i Mreže ugovornih subjekata medicine rada, KLASA: 025-04/24-01/346, URBROJ: 338-01-01-24-01 od 18. prosinca 2024. godine

HRVATSKI ZAVOD ZA ZDRAVSTVENO OSIGURANJE

o b j a v lj u j e

**N A T J E Č A J**

**za sklapanje ugovora o provođenju primarne zdravstvene zaštite iz obveznog zdravstvenog osiguranja za potrebe popune Mreže javne zdravstvene službe**

**I. PREDMET NATJEČAJA**

 Sklapanje ugovora o provođenju primarne zdravstvene zaštite iz obveznog zdravstvenog osiguranja za djelatnosti opće/obiteljske medicine, zdravstvene zaštite predškolske djece, zdravstvene zaštite žena i dentalne zdravstvene zaštite (polivalentne) za razdoblje od prihvaćanja ponude do isteka važećeg ugovornog razdoblja, u skladu s odredbama Zakona o zdravstvenoj zaštiti ("Narodne novine", broj 100/18., 125/19., 147/20., 119/22., 156/22., 33/23. i 36/24.), Zakona o obveznom zdravstvenom osiguranju ("Narodne novine", broj 80/13., 137/13., 98/19. i 33/23.), Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja („Narodne novine“, broj 56/17., 73/17., 30/18., 35/18., 119/18., 32/19., 62/19., 94/19., 104/19., 22/20. 84/20., 123/20., 147/20.,12/21., 45/21., 62/21., 144/21., 10/22., 63/22., 68/22., 78/22., 115/22., 133/22., 156/22., 7/23., 14/23., 37/23. , 50/23., 58/23., 131/23., 134/23., 25/24., 51/24., 77/24., 118/24., 129/24., 16/25. i 42/25. - u daljnjem tekstu: Odluka o osnovama) i drugim općim aktima Hrvatskog zavoda za zdravstveno osiguranje (u daljnjem tekstu: Zavod), a prema potrebama iskazanim u Mreži javne zdravstvene službe ("Narodne novine", broj 49/24. - u daljnjem tekstu: Mreža), na područjima na kojima je Mreža nepopunjena.

 Podaci o nepopunjenim područjima u Mreži navedeni su po djelatnostima u tablicama koje se nalaze u privitku ovog Natječaja.

**II. OPĆI UVJETI NATJEČAJA**

1. Ponude na natječaj podnose, u skladu s općim aktima Zavoda i Mrežom, za obavljanje djelatnosti na području za koje je iskazana potreba u glavi I. ovog natječaja:
2. privatni zdravstveni radnici koji:

- posjeduju rješenje Ministarstva zdravstva o odobrenju za rad u djelatnosti na području za koje je iskazana potreba u glavi I. ovog natječaja, a za koje podnose ponudu,

- zadovoljavaju uvjete propisane Zakonom o zdravstvenoj zaštiti, Zakonom o obveznom zdravstvenom osiguranju, Odlukom o osnovama te ostalim općim aktima Zavoda

- se nalaze na popisu doktora koji su u statusu kandidata za ugovornog doktora Zavoda

- dostave uvjerenje da se protiv njih ne vodi kazneni postupak (ne starije od 6 mjeseci)\*

- dostave prijavu u sustav mirovinskog osiguranja (u elektroničkom ili papirnatom obliku) za nositelja tima i medicinsku sestru/medicinskog tehničara

1. zdravstvene ustanove koje:

- posjeduju rješenje Ministarstva zdravstva o odobrenju za rad u djelatnosti na području za koje je iskazana potreba u glavi I. ovog natječaja, a za koje podnose ponudu,

- posjeduju rješenje trgovačkog suda o upisu u sudski registar

- zadovoljavaju uvjete propisane Zakonom o zdravstvenoj zaštiti, Zakonom o obveznom zdravstvenom osiguranju, Odlukom o osnovama te ostalim općim aktima Zavoda

- ponude doktora koji se nalazi na popisu doktora koji su u statusu kandidata za ugovornog doktora Zavoda

- dostave uvjerenje da se protiv odgovorne osobe i nositelja tima odnosno medicinske sestre/medicinskog tehničara (u djelatnosti zdravstvene njege u kući) ne vodi kazneni postupak (ne starije od 6 mjeseci)\*

- dostave prijavu u sustav mirovinskog osiguranja (u elektroničkom ili papirnatom obliku) za nositelja tima i medicinsku sestru/medicinskog tehničara

1. Ponude na natječaj **ne podnose**:

 Privatni zdravstveni radnici i zdravstvene ustanove za već ugovorene timove sa Zavodom.

**III. DOSTAVA PONUDE**

1. **Ponude na natječaj zaprimaju se od 13. ožujka do 21. ožujka 2025. godine.**
2. **Svi ponuditelji obvezni su do kraja ovog natječaja popuniti web aplikaciju\*\* (**[**https://ezdravstveno.hzzo.hr/PoslovniPortal/**](https://ezdravstveno.hzzo.hr/PoslovniPortal/)**) te predati pismeni oblik ponudbene dokumentacije** koja semože preuzeti od 13. ožujka 2025. godine na web stranicama Zavoda, a u skladu s uputama za popunjavanje i dostavljanje ponudbene dokumentacije iz točke 5. ove glave.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

\*izdaje općinski sud ili preko portale e-Građani (sva uvjerenja preko sustava e-Građani izdaje Općinski kazneni sud u

 Zagrebu i vrijede u cijeloj Republici Hrvatskoj).

 \*\*Web aplikaciji se pristupa putem pametne kartice Zavoda-“smartica“/soft certifikat Zavoda, e-osobne iskaznice Republike Hrvatske ili poslovnog certifikata Fine, AKD-a i Certiliae uz prethodnu dodjelu ovlaštenja od strane informatičke službe Zavoda za svakog pojedinog ovlaštenog radnika.

1. Uz pismenu ponudu obvezno je priložiti **sve priloge (uključujući i preslike Izjava o izboru/promjeni izabranog doktora\*\*\*)** navedene u ponudbenoj dokumentaciji pri čemu je sve potrebno uvezati u jednu cjelinu.
2. Ponuda za provođenje primarne zdravstvene zaštite, uz tražene priloge, ***podnosi se nadležnim područnim ustrojstvenim jedinicama Zavoda prema području za koje podnose ponudu***.
3. Upute za popunjavanje i dostavljanje ponudbene dokumentacije sastavni su dio ovog Natječaja, a nalaze se na web stranici Zavoda pod nazivom „*Upute - popuna Mreze – ožujak 2025.docx*“.
4. Upute za popunjavanje ePonude sastavni su dio ovog Natječaja, a nalaze se na web stranici Zavoda pod nazivom „*Korisničke upute ePonuda pdf“*.
5. Ponuda se dostavlja s naznakom:

*"Natječaj za popunu Mreže u djelatnosti/ma \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ “*

 (navesti djelatnost/i)

**IV. RAZMATRANJE, KRITERIJI I ODABIR PONUDA**

1. Odabir valjanih ponuda provest će se procjenom zadovoljavanja kriterija prema redoslijedu prioriteta i kako slijedi:
2. ponuditelj specijalist opće/obiteljske medicine za djelatnost opće/obiteljske medicine
3. ponuditelj s većim brojem opredijeljenih osiguranih osoba (ne manje od propisanog minimuma iz Odluke o osnovama za sklapanje ugovora sa Zavodom) na zadnji dan ovoga Natječaja
4. razina opremljenosti ordinacije
5. redoslijed zaprimanja ponuda
6. Iznimno od točke 1. ove glave, u skladu s odredbama Mreže prednost kod odabira ponuda ostvaruju zdravstvene ustanove čiji je osnivač Republika Hrvatska odnosno jedinica područne (regionalne) samouprave odnosno Grad Zagreb.
7. Razmatrat će se samo ponude dostavljene u skladu sa glavom III. ovog natječaja, koje zadovoljavaju opće uvjete iz točke II. ovog Natječaja. Nepotpune, nepravodobne, ponude protivne općim uvjetima iz glave II. ovog Natječaja, ponude s netočnim podacima odnosno podacima koji ne odgovaraju stvarnom stanju, kao i ponude koje nemaju propisani minimalni broj opredijeljenih osiguranih osoba za sklapanje ugovora sa Zavodom neće biti razmatrane. Također neće biti razmatrane niti ponude privatnih zdravstvenih radnika i zdravstvenih ustanova koje su prethodno bile ugovorni partneri Zavoda, a s kojima je Zavod unatrag tri godine od dana objave ovog Natječaja raskinuo ugovor o provođenju primarne zdravstvene zaštite iz obveznog zdravstvenog osiguranja radi povrede ugovornih obveza odnosno ponude privatnih zdravstvenih radnika i odgovornih osoba te nositelja tima/timova u zdravstvenim ustanovama protiv kojih je Zavod podnio kaznenu prijavu, a do donošenja odluke nadležnih tijela o istoj.

Isto tako Zavod neće uzeti u razmatranje ponude privatnih zdravstvenih ustanova i privatnih zdravstvenih radnika u slučaju podnošenja dovoljnog broja valjanih ponuda zdravstvenih ustanova iz točke 2. ove glave.

\_\_\_\_\_\_\_\_\_\_\_\_\_\_\_\_\_\_\_\_\_\_\_

\*\*\* izbor odnosno promjena izabranog doktora provedena u ordinaciji sukladno članku 6. i 7. Pravilnika o načinu izbora doktora primarne zdravstvene zaštite („Narodne novine“, br. 8/24. i 37/24.).

NAPOMENA: Sve obavijesti u svezi s ovim Natječajem možete dobiti u nadležnim područnim ustrojstvenim jedinicama Zavoda.